मतदाता पंजीकरण के लक्ष्य प्राप्ति के लिए बैठक कल
निर्वाचकरजिस्ट्रीकरण पदाधिकारी एसडीएम राजेन्द्र गोयल ने युवा पंजीकरण महोत्सव के तहत मतदाता पंजीकरण के लक्ष्य प्राप्ति के लिए बूथ लेवल अधिकारियों को बैठकों में आवश्यक रूप से उपस्थित होने के निर्देश दिए हैं।
एसडीएम गोयल ने बताया कि युवा पंजीकरण महोत्सव के तहत संबंधित कार्मिकों को दिए गए लक्ष्य की अभी तक प्राप्ति नहीं हुई है। इसलिए निर्वाचन विभाग ने लक्ष्य प्राप्ति के लिए 15 दिन का और समय दिया है। इसके लिए करौली शहर के भाग संख्या 186 से 232 तक के बूथ लेवल अधिकारियों की 4 मार्च को कलेक्ट्रेट के कमरा नं. 19 में बैठक आयोजित की जाएगी। इसी प्रकार 6 मार्च को हिंडौन भाग संख्या 1 से 60 की तहसील कार्यालय हिंडौन में, 7 मार्च को करौली ग्रामीण भाग संख्या 61 से 123 की कलेक्ट्रेट के कमरा नं. 19 में तथा 8 मार्च को मासलपुर परिक्षेत्र के भाग संख्या 124 से 185 तक के बीएलओ मासलपुर तहसील कार्यालय में सुबह 11 बजे आवश्यक रूप से उपस्थित होवें। साथ ही उन्होंने सभी संबंधित सुपरवाइजरों को निर्देश दिए हैं कि वह संबंधित बीएलओ को निर्धारित तिथि को बैठक में पहुंचाने के लिए पाबंद करें।
hin_Deva hin_Deva hin_Deva